CELEX: 32021R1370
Language: el
Date: 2021-08-06 00:00:00
Title: Εκτελεστικός κανονισμός (ΕΕ) 2021/1370 της Επιτροπής της 6ης Αυγούστου 2021 σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

17.8.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 294/11
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/1370 ΤΗΣ ΕΠΙΤΡΟΠΗΣ
         της 6ης Αυγούστου 2021
         σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:
         
                     (1)
                  
                  
                     Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
                  
               
                     (2)
                  
                  
                     Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
                  
               
                     (3)
                  
                  
                     Κατ’ εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
                  
               
                     (4)
                  
                  
                     Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
         
         
            Άρθρο 2
            Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 6 Αυγούστου 2021.
            
               
                  Για την Επιτροπή
               
               Gerassimos THOMAS
               
                  Γενικός Διευθυντής
               
               
                  Γενική Διεύθυνση Φορολογίας και Τελωνειακής Ένωσης
               
            
         
         
            (1)  ΕΕ L 269 της 10.10.2013, σ. 1.
         
            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
      
         
            ΠΑΡΑΡΤΗΜΑ
            
                        Περιγραφή των εμπορευμάτων
                     
                     
                        Κατάταξη (Κωδικός ΣΟ)
                     
                     
                        Αιτιολογία
                     
                  
                        (1)
                     
                     
                        (2)
                     
                     
                        (3)
                     
                  
                        Επίπεδο ορθογώνιο είδος (διαστάσεων περίπου 2,50 m x 2,50 m) κατασκευασμένο από ελαφρύ ύφασμα από υφαντικές ύλες (100 % πολυεστερικές ίνες) επικαλυμμένο στη μία πλευρά με πλαστική ύλη (PVC) μη ορατή με γυμνό μάτι, με φερμουάρ ραμμένο στις άκρες τριών από τις πλευρές του για να το συνδέει με σκηνή.
                        Με βάση τις πληροφορίες στη συσκευασία, το είδος παρουσιάζεται ως πλευρικό τοίχωμα για σκηνή. Εισάγεται από μόνο του (χωρίς στέγη, άλλα τοιχώματα και χωρίς φέροντα οργανισμό).
                     
                     
                        6307 90 98 
                     
                     
                        Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας (GIR), από τη σημείωση 7 στ) του Τμήματος XI, καθώς και από το κείμενο των κωδικών ΣΟ 6307 , 6307 90  και 6307 90 98 .
                        Η κατάταξη του είδους ως καλύμματος εμπορευμάτων, οχημάτων κ.λπ. στον κωδικό ΣΟ 6306 12 00  αποκλείεται, επειδή τα καλύμματα εμπορευμάτων, οχημάτων κ.λπ. κατασκευάζονται γενικά από βαρύ ύφασμα και χρησιμοποιούνται για την προστασία των εμπορευμάτων από κακοκαιρία [βλέπε επίσης την επεξηγηματική σημείωση του εναρμονισμένου συστήματος (ΕΣΕΣ) για την κλάση 6306  (1)]. Τα φερμουάρ που είναι ραμμένα στο είδος και το ελαφρύ υλικό δείχνουν ότι το είδος δεν είναι κατάλληλο / προορίζεται να χρησιμοποιηθεί ως κάλυμμα εμπορευμάτων, οχημάτων κ.λπ. του κωδικού ΣΟ 6306 12 00 .
                        Επιπλέον, το είδος δεν μπορεί να καταταχθεί ως σκηνή στον κωδικό ΣΟ 6306 22 00  διότι, λόγω των αντικειμενικών χαρακτηριστικών του, το είδος δεν έχει τον ουσιώδη χαρακτήρα του πλήρους είδους (σκηνή) κατά την έννοια του γενικού κανόνα 2 α). Ούτε από τα αντικειμενικά χαρακτηριστικά του προκύπτει αν το είδος προορίζεται να χρησιμοποιηθεί ως μέρος σκηνής, κιοσκιού ή άλλου προϊόντος.
                        Η κλάση 6307  έχει εφαρμογή σε άλλα έτοιμα είδη από οποιοδήποτε ύφασμα, υπό τον όρο ότι δεν περιλαμβάνονται σε άλλες κλάσεις του τμήματος XI. Καλύπτει επίσης τα έτοιμα επίπεδα προστατευτικά φύλλα εκτός από τα καλύμματα εμπορευμάτων, οχημάτων κ.λπ. και από τα δάπεδα σκηνής της κλάσης 6306  [βλέπε επίσης τις ΕΣΕΣ για την κλάση 6307 , πρώτη παράγραφος και δεύτερη παράγραφος (8)].
                        Το είδος πρέπει επομένως να καταταχθεί στον κωδικό ΣΟ 6307 90 98  ως «άλλο έτοιμο υφαντουργικό είδος».